Ritratt: Life Sciences Park .td_uid_2_61f3f8af1f8b5_rand.td-a-rec-img{text-align:left}.td_uid_2_61f3f8af1f8b5_rand.td-a-rec-img img{margin:0 auto 0 0} The BioArte, laboratorju fil-Life Sciences Park f'San Ġwann li jistudja l-mikrobi, żviluppaw kit tat-test tal-mikrobijota tal-musrana biex pazjenti jifhmu ġisimhom fuq livell mikrobjali. Dan minħabba li kliem bħal mikrobijota u mikrobijoma qegħdin isiru aktar popolari fost il-pubbliku u l-komunità xjentifika. Il-mikrobijota tirreferi għall-ġabra tal-mikro-organiżmi kollha li qed jimlew ambjent partikolari, u l-mikrobijoma huwa l-ġabra tal-ġenomi kollha ta' dawn il-mikro-organiżmi. L-akbar mikrobijota hija l-mikrobijota tal-musrana, u ħafna jaslu biex iqisuha bħala organu fiha nnifisha minħabba r-rwol importanti li għandha fuq il-mikrobijota l-oħra u l-ġisem kollu. Skont The BioArte, hu importanti li wieħed ikun jaf dwar dan, minħabba li evidenza xjentifika turi il-mikrobijota tal-musrana u saħħet persuna huma marbutin. Dan minħabba l-fatt li l-ġisem tal-bniedem huwa ambjent popolat minn mikro-organiżmi, li jinkludu batterji, viruses, u fungi. L-avvanzi teknoloġiċi fil-laboratorju fil-qasam tax-xjenzi tas-saħħa pprovdew għodda biex jinstabu l-mikrobi li jinsabu fl-individwu. Il-mikrobijologu Anzjan tar-Riċerka f'The BioArte, Márton Szoboszlay, qal li "hemm komunità kumplessa ta' mikro-organiżmi li tgħix fl-imsaren tagħna, u li tipparteċipa fil-funzjonament normali ta' ġisimna. Kif jagħmlu dan kien is-suġġett ta' riċerka intensa, u issa huwa ċar li l-mikro-organiżmi tagħna għandhom parti integrali fis-saħħa u l-benessri tagħna". Szoboszlay żied jgħid li "l-komunità mikrobjali fl-imsaren tagħna tirrispondi għall-istil ta' ħajja, id-dieta, il-medikazzjoni u t-trattamenti tagħna, u ħafna fatturi oħra. Fl-istess ħin, is-saħħa tagħna hija affettwata mill-istat tal-mikrobijota tal-imsaren tagħna, li tista' tikkontribwixxi għal varjetà ta' kundizzjonijiet tas-saħħa. Il-kit tat-test tal-mikrobijota tal-musrana ta' The BioArte jista' jinxtara online. Għal aktar informazzjoni, tista taċċessa s-sit hawn . .td_uid_3_61f3f8af1fd93_rand.td-a-rec-img{text-align:left}.td_uid_3_61f3f8af1fd93_rand.td-a-rec-img img{margin:0 auto 0 0}